ΓΡΑΠΤΗ ΕΡΩΤΗΣΗ E-2002/01

υποβολή: Concepci Ferrer (PPE-DE) προς την Επιτροπή

(6 Ιουλίου 2001)

Θέμα: Σύστημα αξιολόγησης σχεδίων που σχετίζονται με τις αναπτυσσόμενες χώρες

Υπενθυμίζοντας το Ψήφισμα του Ευρωπαϊκού Κοινοβουλίου για την Τρίτη Διάσκεψη των Ηνωμένων Εθνών με θέμα τις Λιγότερο Αναπτυγμένες Χώρες (B5-0246/2001), στην παράγραφο 33 του οποίου το ΕΚ ζητεί από τα κράτη μέλη, τους διεθνείς οργανισμούς και την Επιτροπή να λαμβάνουνπόψη τους τα θέματα που άπτονται των εννοιών της ειρήνευσης, της οικοδόμησης και της διατήρησης της ειρήνης (peace-making,peace-buildingκαιpeace-keeping), σε κάθε φάση του σχεδιασμού, της εκτέλεσης και της αξιολόγησης των προγραμμάτων στις χώρες που έχουν μόλις απαλλαγεί από ένοπλες συγκρούσεις, ή σε χώρες που βρίσκονται σε φάση εξόδου από τέτοια κατάσταση και εξακολουθούν να έχουν να αντιμετωπίσουν προβλήματα εκτοπισμένων πληθυσμών και προσφύγων, λαμβάνονταςπόψη τη σημασία της αρχής του οριζόντιου χαρακτήρα στην εφαρμογή μέτρων αποκατάστασης και διατήρησης της ειρήνης, μπορεί η Επιτροπή να εξηγήσει ποια μέτρα πήρε ή σκοπεύει να πάρει σε σχέση με την παράγραφο 33 του ψηφίσματος του Ευρωπαϊκού Κοινοβουλίου·

Απάντηση του κ. Patten Εξ ονόματος της Επιτροπής

(6 Σεπτεμβρίου 2001)

Η Επιτροπήλοποιεί επί του παρόντος ορισμένες προτάσεις και συστάσεις πουπέβαλε στην πρόσφατη ανακοίνωσή της για την πρόληψη των συγκρούσεων(1). Μερικές από αυτές τις συστάσεις αφορούν χώρες σε μετασυγκρουσιακές καταστάσεις ή σε στάδιο εξόδου από τη σύγκρουση, όπως είναι οι καταστάσεις που ανέφερε το Αξιότιμο Μέλος του Κοινοβουλίου. Επιπλέον, μετά την ανακοίνωσή της για τη σύνδεση αρωγής, αποκατάστασης και ανάπτυξης(2), η Επιτροπή εξετάζει μια δέσμη μέτρων για τη διευκόλυνση του συντονισμού και την αύξηση της ελαστικότητάς του, καθώς και της ταχύτητας κινητοποίησης κεφαλαίων για τη βελτίωση της συνδρομής της σε καταστάσεις που έπονται μιας κρίσεως.

Μία από τις κυριότερες συστάσεις της ανακοίνωσης για την πρόληψη των συγκρούσεων είναι η καλύτερη ενσωμάτωση της διάστασης αυτής (και συνεπώς της ειρήνευσης, της οικοδόμησης και της διατήρησης της ειρήνης) στις στρατηγικές της έναντι των χωρών εταίρων και στα προγράμματα εξωτερικής συνεργασίας. Η παρούσα αναθεώρηση των Εγγράφων Εθνικής Στρατηγικής για όλες τις χώρες με τις οποίες συνεργάζεται η Ευρωπαϊκή Ένωση προσφέρει δυνατότηταλοποίησης αυτού του στόχου.

Για τις χώρες που βρίσκονται σε σύγκρουση, η Στρατηγική Εθνικής Στήριξης(ΣΕΣ) θα εστιαστεί στον ρόλο της Κοινότητας για την ειρήνευση και τη διευθέτηση των διαφορών. Εφόσον είναι σκόπιμο, η Επιτροπή θα συμμετάσχει περισσότερο σε δραστηριότητες που στηρίζουν τους δημοκρατικούς θεσμούς, την κοινωνία των πολιτών, τη μεταρρύθμιση του τομέα της ασφάλειας, καθώς και, στην προκειμένη περίπτωση, χωρών σε μετασυγκρουσιακές καταστάσεις, προγράμματα αποκατάστασης και προγράμματα αφοπλισμού και επανένταξης. Θα ασχοληθεί επίσης περισσότερο με την κατάσταση των παιδιών που έχουν πληγεί από τον πόλεμο.

Άλλες συστάσεις της ανακοίνωσης αποσκοπούν στη βελτίωση της αποτελεσματικότητας των ενεργειών για την αντιμετώπιση συγκεκριμένων αιτιών σύγκρουσης (όπως λαθρεμπόριο ναρκωτικών, η εξάπλωση των μικρών όπλων, τα διαμάντια που αποτελούν το μήλο της έριδος κλπ.), της ικανότητας της Ευρωπαϊκής Ένωσης να αντιδρά ταχέως σε νεοεμφανιζόμενες συγκρούσεις και της διεθνούς συνεργασίας με τους εταίρους της Ένωσης (χώρες εταίροι, μη κυβερνητικές οργανώσεις, διεθνείς οργανισμοί).

(1) COM(2001)211 τελικό.

(2) COM(2001)153 τελικό.